Oficiālais Vēstnesis L 171 , 30/06/1997 Lpp. 0049 - 0062



Komisijas Direktīva 97/31/EK (1997. gada 11. jūnijs), ar ko tehnikas attīstībai pielāgo Padomes Direktīvu 76/760/EEK attiecībā uz mehānisko transportlīdzekļu un to piekabju pakaļējās numura zīmes apgaismojuma lukturiem (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 70/156/EEK (1970. gada 6. februāris) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu [1], kurā jaunākie grozījumi izdarīti ar Eiropas Parlamenta un Padomes Direktīvu 96/79/EK [2], un jo īpaši tās 13. panta 2. punktu, ņemot vērā Padomes Direktīvu 76/760/EEK (1976. gada 27. jūlijs) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju pakaļējās numura zīmes apgaismojuma lukturiem [3], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 10. pantu, tā kā Direktīva 76/760/EEK ir viena no atsevišķajām direktīvām, kuras attiecas uz EEK tipa apstiprināšanas procedūru, kas pieņemta ar Direktīvu 70/156/EEK; līdz ar to Direktīvā 70/156/EEK paredzētie noteikumi, ko piemēro transportlīdzekļu sistēmām, detaļām un atsevišķām tehniskām vienībām, attiecas uz šo direktīvu; tā kā Direktīvas 70/156/EEK 3. panta 4. punktā un 4. panta 3. punktā paredzēts, ka katrai atsevišķajai direktīvai jāpievieno informācijas dokuments, kā arī VI pielikumā noteiktais tipa apstiprinājuma sertifikāts, lai šo tipa apstiprinājumu var datorizēt; tā kā attiecīgi jāgroza Direktīvā 76/757/EEK paredzētais(-ie) tipa apstiprinājuma sertifikāts(-i); tā kā procedūras ir jāvienkāršo, lai saglabātu atsevišķo direktīvu un attiecīgo ANO Eiropas Ekonomikas komisijas noteikumu līdzvērtību, kas paredzēta Direktīvas 70/156/EEK 9. panta 2. punktā, gadījumos, kad šie noteikumi tiek grozīti; tā kā ir nepieciešams savstarpēju norāžu veidā aizstāt Direktīvas 76/760/EEK tehniskās prasības ar Noteikumu Nr. 4 tehniskajām prasībām; tā kā ir izdarīta atsauce uz Padomes Direktīvu 76/756/EEK [4], kurā jaunākie grozījumi izdarīti ar Komisijas Direktīvu 97/28/EK [5], un Direktīvu 76/761/EEK [6], kurā jaunākie grozījumi izdarīti ar Austrijas, Somijas un Zviedrijas Pievienošanās aktu; tā kā šajā direktīvā paredzētie pasākumi ir saskaņā ar atzinumu, ko sniegusi ar Direktīvu 70/156/EEK izveidotā Komiteja pielāgošanai tehnikas attīstībai, IR PIEŅĒMUSI ŠO DIREKTĪVU. 1. pants Direktīvu 76/760/EEK groza šādi. 1. Direktīvas 1. panta 1. punktu aizstāj ar šādu punktu: "1. Dalībvalstis piešķir EEK detaļas tipa apstiprinājumu katram pakaļējās numura zīmes apgaismojuma luktura tipam, kas atbilst attiecīgajos pielikumos noteiktajām uzbūves un testēšanas prasībām." 2. Direktīvas 2. panta pirmo daļu aizstāj ar šādu daļu: "Dalībvalstis attiecībā uz katru pakaļējās numura zīmes apgaismojuma luktura tipu, ko tās apstiprina saskaņā ar 1. pantu, izdod ražotājam EEK detaļas tipa apstiprinājuma zīmi, kas atbilst 1. pielikuma 3. papildinājumā sniegtajam paraugam." 3. Direktīvas 4. pantu aizstāj ar šādu pantu: "4. pants Dalībvalstu kompetentās iestādes saskaņā ar Direktīvas 70/156/EEK 4. panta 6. punktā noteikto procedūru informē cita citu par katru apstiprinājumu, kuru tās ir piešķīrušas, atteikušās piešķirt vai anulējušas saskaņā ar šo direktīvu." 4. Direktīvas 9. pantu aizstāj ar šādu pantu: "9. pants Šajā direktīvā "transportlīdzeklis" ir jebkurš mehānisks transportlīdzeklis, kas paredzēts izmantošanai uz ceļa, ar virsbūvi vai bez tās, ar vismaz četriem riteņiem un kura maksimālais projektētais ātrums pārsniedz 25 km/h, kā arī to piekabes, izņemot transportlīdzekļus, kas pārvietojas pa sliežu ceļiem, kā arī lauksaimniecībā un mežsaimniecībā izmantojamos traktorus un jebkurus pārvietojamus mehānismus." 5. Direktīvas pielikumus aizstāj ar šīs direktīvas pielikumu. 2. pants 1. No 1998. gada 1. janvāra vai, ja 3. pantā minētie dokumenti tiek publicēti pēc 1997. gada 1. jūlija, sešus mēnešus pēc šo dokumentu publicēšanas dienas dalībvalstis pakaļējās numura zīmes apgaismojuma lukturu dēļ nedrīkst: - atteikt piešķirt EK tipa apstiprinājumu vai valsts tipa apstiprinājumu attiecībā uz transportlīdzekļa tipu vai iepriekš minētā luktura tipu, vai - aizliegt transportlīdzekļu reģistrāciju, pārdošanu vai nodošanu ekspluatācijā, vai pakaļējās numura zīmes apgaismojuma lukturu pārdošanu vai nodošanu ekspluatācijā, ja lukturi atbilst ar šo direktīvu grozītās Direktīvas 76/760/EEK prasībām un ir uzstādīti transportlīdzekļiem atbilstīgi Direktīvas 76/756/EEK prasībām. 2. No 1998. gada 1. oktobra dalībvalstis: - vairs nepiešķir EK tipa apstiprinājumu un - var atteikt piešķirt valsts tipa apstiprinājumu jebkuram transportlīdzekļa tipam pakaļējās numura zīmes apgaismojuma lukturu dēļ un jebkuram pakaļējās numura zīmes apgaismojuma luktura tipam, ja nav izpildītas ar šo direktīvu grozītās Direktīvas 76/760/EEK prasības. 3. No 1999. gada 1. oktobra, piemērojot Direktīvas 70/156/EEK 7. panta 2. punktu, attiecībā uz pakaļējās numura zīmes apgaismojuma lukturiem kā detaļām piemēro ar šo direktīvu grozītās Direktīvas 76/760/EEK prasības. 4. Neatkarīgi no 2. un 3. punkta rezerves detaļu gadījumā dalībvalstis turpina piešķirt pakaļējās numura zīmes apgaismojuma lukturu EK tipa apstiprinājumu un ļaut pārdot un nodot tos ekspluatācijā saskaņā ar Direktīvas 76/760/EEK iepriekšējo versiju, ja šādi lukturi: - ir paredzēti uzstādīšanai transportlīdzekļiem, ko jau izmanto, un - atbilst tām minētās direktīvas prasībām, kuras tika piemērotas tad, kad transportlīdzekļus reģistrēja pirmoreiz. 3. pants Direktīvas II pielikuma 2.1. punktā minētos ANO/EEK Noteikumu Nr. 4 punktus un pielikumus publicē Eiropas Kopienu Oficiālajā Vēstnesī līdz 1997. gada 1. jūlijam. 4. pants 1. Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības līdz 1998. gada 1. janvārim; tomēr, ja 3. pantā minētie dokumenti tiek publicēti pēc 1997. gada 1. jūlija, dalībvalstis izpilda šo pienākumu sešu mēnešu laikā pēc šo dokumentu publicēšanas dienas. Par to dalībvalstis uzreiz informē Komisiju. Dalībvalstis piemēro šos noteikumus no 1998. gada 1. janvāra vai, ja 3. pantā minētie dokumenti tiek publicēti pēc 1997. gada 1. jūlija, ievieš tos sešus mēnešus pēc minēto dokumentu publicēšanas dienas. Kad dalībvalstis pieņem minētos noteikumus, tajos iekļauj atsauci uz šo direktīvu, vai arī šādu atsauci pievieno to oficiālai publikācijai. Dalībvalstis paredz procedūru, kā izdarīt šādu atsauci. 2. Dalībvalstis dara Komisijai zināmus to valsts tiesību aktu svarīgākos noteikumus, ko tās pieņēmušas jomā, uz kuru attiecas šī direktīva. 5. pants Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. 6. pants Šī direktīva ir adresēta dalībvalstīm. Briselē, 1997. gada 11. jūnijā Komisijas vārdā — Komisijas loceklis Martin Bangemann [1] OV L 42, 23.2.1970., 1. lpp. [2] OV L 18, 21.1.1997., 7. lpp. [3] OV L 262, 27.9.1976., 85. lpp. [4] OV L 262, 27.9.1976., 1. lpp. [5] OV L 171, 30.6.1997., 1. lpp. [6] OV L 262, 27.9.1976., 96. lpp. -------------------------------------------------- PIELIKUMS " PIELIKUMU SARAKSTS I PIELIKUMS: | Administratīvie noteikumi attiecībā uz tipa apstiprināšanu | 1. papildinājums: | Informācijas dokuments | 2. papildinājums: | Tipa apstiprinājuma sertifikāts | 3. papildinājums: | EK detaļas tipa apstiprinājuma zīmes paraugi | II PIELIKUMS: | Darbības joma un tehniskās prasības | I PIELIKUMS ADMINISTRATĪVIE NOTEIKUMI ATTIECĪBĀ UZ TIPA APSTIPRINĀŠANU 1. DETAĻAS TIPA APSTIPRINĀJUMA PIETEIKUMS 1.1. Pieteikumu par EK detaļas tipa apstiprināšanu saskaņā ar Direktīvas 70/156/EEK 3. panta 4. punktu attiecībā uz pakaļējās numura zīmes apgaismojuma luktura tipu iesniedz ražotājs. 1.2. Informācijas dokumenta paraugs ir norādīts 1. papildinājumā. 1.3. Tehniskajam dienestam, kas ir atbildīgs par tipa apstiprināšanas testu izpildi, jāiesniedz: 1.3.1. divi paraugi, kas aprīkoti ar ieteikto spuldzi vai spuldzēm. 2. MARĶĒJUMI 2.1. Uz ierīcēm, kas iesniegtas EK detaļas tipa apstiprināšanai, jābūt: 2.1.1. ražotāja tirdzniecības nosaukumam vai preču zīmei; 2.1.2. lukturiem ar nomaināmiem gaismas avotiem - paredzētās kvēlspuldzes tipam(-iem); 2.1.3. lukturiem ar nenomaināmiem gaismas avotiem - nominālajam spriegumam voltos un nominālajai jaudai vatos. 2.2. Šiem marķējumiem jābūt skaidri salasāmiem un neizdzēšamiem, un tos piestiprina ierīces gaismu izstarojošajai virsmai vai vienai no gaismu izstarojošajām virsmām. Kad ierīce ir uzstādīta transportlīdzeklim, tiem jābūt no ārienes redzamiem. 2.3. Uz katras ierīces ir pietiekami daudz vietas detaļas tipa apstiprinājuma zīmei. Šo vietu norāda 1. papildinājumā minētajos rasējumos. 3. EK TIPA APSTIPRINĀJUMA PIEŠĶIRŠANA 3.1. Ja atbilstīgās prasības ir izpildītas, piešķir EK tipa apstiprinājumu saskaņā ar Direktīvas 70/156/EEK 4. panta 3. punktu un, attiecīgā gadījumā, 4. panta 4. punktu. 3.2. EK tipa apstiprinājuma sertifikāta paraugs ir norādīts 2. papildinājumā. 3.3. Apstiprinājuma numuru saskaņā ar Direktīvas 70/156/EEK VII pielikumu piešķir katram apstiprinātajam pakaļējās numura zīmes apgaismojuma luktura tipam. Tā pati dalībvalsts nepiešķir tādu pašu numuru cita tipa pakaļējās numura zīmes apgaismojuma lukturim. 3.4. Ja pakaļējās numura zīmes apgaismojuma lukturi un citus lukturus saturošas apgaismes ierīces un gaismas signālierīces tipam pieprasīts EK detaļas tipa apstiprinājums, var piešķirt vienu EK detaļas tipa apstiprinājuma numuru, ja pakaļējās numura zīmes apgaismojuma lukturis atbilst šīs direktīvas prasībām un katrs lukturis, kas ietverts apgaismes ierīcē un gaismas signālierīcē, kurai pieprasīts EK detaļas tipa apstiprinājums, atbilst tam piemērojamās atsevišķās direktīvas prasībām. 4. EK DETAĻAS TIPA APSTIPRINĀJUMA ZĪME 4.1. Papildus 2.1. punktā minētajam marķējumam uz katra pakaļējās numura zīmes apgaismojuma luktura, kas atbilst saskaņā ar šo direktīvu piešķirtajam tipa apstiprinājumam, ir EK detaļas tipa apstiprinājuma zīme. 4.2. Šo zīmi veido: 4.2.1. taisnstūris, kurā ietverts burts "e", kam seko tās dalībvalsts pazīšanas zīme, kura piešķīrusi tipa apstiprinājumu: 1 Vācijai, 2 ,Francijai 3 Itālijai, 4 Nīderlandei, 5 Zviedrijai, 6 Beļģijai, 9 Spānijai, 11 Apvienotajai Karalistei, 12 Austrijai, 13 Luksemburgai, 17 Somijai, 18 Dānijai, 21 Portugālei, 23 Grieķijai, IRL Īrijai; 4.2.2. netālu no taisnstūra novietots "pamata apstiprinājuma numurs", kas ir Direktīvas 70/156/EEK VII pielikumā minētā tipa apstiprinājuma numura 4. iedaļā, un pirms tā ir divi skaitļi, kas norāda kārtas numuru, kāds ir jaunākajam būtiskajam Direktīvas 76/760/EEK tehniskajam grozījumam tajā dienā, kad piešķirts EEK tipa apstiprinājums. Šajā direktīvā kārtas numurs ir 00; 4.2.3. papildu simbols ir šāds: burts "L". 4.3. EK detaļas tipa apstiprinājuma zīmi piestiprina luktura lēcām vai vienai no lēcām tā, lai tie būtu skaidri salasāmi un neizdzēšami pat tad, kad lukturi ir uzstādīti transportlīdzeklim. 4.4. EK detaļas tipa apstiprinājuma zīmes paraugi ir norādīti 3. papildinājuma 1. attēlā. 4.5. Ja saskaņā ar iepriekš minēto 3.4. punktu pakaļējās numura zīmes apgaismojuma lukturi un citus lukturus saturošas apgaismes ierīces un gaismas signālierīces tipam piešķirts viens EK detaļas tipa apstiprinājuma numurs, var piestiprināt vienu EK detaļas tipa apstiprinājuma zīmi, kurā ir: 4.5.1. taisnstūris, kurā ietverts burts "e", kam seko tās dalībvalsts pazīšanas zīme, kura piešķīrusi tipa apstiprinājumu (skatīt 4.2.1. punktu); 4.5.2. pamata apstiprinājuma numurs (skatīt teikuma pirmo pusi 4.2.2. punktā); 4.5.3. ja nepieciešams un ciktāl tas saistīts ar lukturu komplektu - paredzētā bulta. 4.6. Zīme var atrasties jebkurā vietā uz grupētiem, kombinētiem vai savietotiem lukturiem, ja: 4.6.1. pēc lukturu uzstādīšanas tas ir redzams; 4.6.2. grupētu, kombinētu vai savietotu lukturu sastāvdaļas, kas laiž cauri gaismu, nevar noņemt, reizē nenoņemot arī apstiprinājuma zīmi. 4.7. Identifikācijas simbolu katram lukturim, kas atbilst katrai direktīvai, saskaņā ar kuru piešķirts EK detaļas tipa apstiprinājums, kopā ar kārtas numuru (skatīt teikuma otro pusi 4.2.2. punktā) un, nepieciešamības gadījumā, burtu "D" un paredzēto bultu, norāda ar marķējumu: 4.7.1. vai nu uz attiecīgās gaismu izstarojošās virsmas; vai 4.7.2. kopā, tā, lai jebkuru no grupētajiem, kombinētajiem vai savietotajiem lukturiem varētu skaidri identificēt. 4.8. Šī marķējuma sastāvdaļu izmēri nedrīkst būt mazāki par minimālajiem izmēriem, kas noteikti individuālam marķējumam dažādās direktīvās, saskaņā ar kurām piešķirts EK detaļas tipa apstiprinājums. 4.9. EK detaļas tipa apstiprinājuma zīmes paraugi ar citu lukturi grupētam, kombinētam vai savietotam lukturim ir norādīti 3. papildinājuma 2. attēlā. 5. TIPA PĀRVEIDOŠANA UN APSTIPRINĀJUMU GROZĪJUMI 5.1. Ja tiek pārveidots tips, kas apstiprināts saskaņā ar šo direktīvu, piemēro Direktīvas 70/156/EEK 5. panta noteikumus. 6. RAŽOJUMU ATBILSTĪBA 6.1. Ražojumu atbilstības nodrošināšanas pasākumus parasti veic saskaņā ar Direktīvas 70/156/EEK 10. panta noteikumiem. 6.2. Jebkurai ierīcei, ko izvēlas izlases veidā no sērijveidā ražotas partijas, spilgtums B nav mazāks par 2 cd/m², un gradienta formulā koeficientu 2 var aizvietot ar 3 (skatīt 9. punktu dokumentos, kas minēti šīs direktīvas II pielikuma 2.1. punktā). 1. papildinājums Turpmāk norādītās ziņas, ja tās ir vajadzīgas, iesniedz trīs eksemplāros kopā ar satura rādītāju. Visi rasējumi jāiesniedz atbilstošā mērogā un pietiekami detalizēti A4 formātā vai šī formāta mapē. Ja ir fotoattēli, tiem jābūt pietiekami detalizētiem. Ja sistēmām, detaļām vai atsevišķām tehniskām vienībām ir elektroniska vadības ierīce, tad jāsniedz informācija par tās darbību. 0. VISPĀRĪGĀ INFORMĀCIJA 0.1. Marka (ražotāja tirdzniecības nosaukums): … 0.2. Tips un vispārīgs komercapzīmējums(-i): … 0.5. Ražotāja nosaukums un adrese: … 0.7. Attiecībā uz detaļām vai atsevišķām tehniskām vienībām - EK tipa apstiprinājuma zīmes piestiprināšanas vieta un veids: … 0.8. Montāžas rūpnīcas(-u) adrese(-s): … 1. IERĪCES APRAKSTS 1.1. Ierīces tips: … 1.1.1. Ierīces funkcija(-s): … 1.1.2. Ierīces klase vai kategorija: … 1.1.3. Izstarotās vai atstarotās gaismas krāsa: … 1.2. Pietiekami detalizēts(-i) rasējums(-i), kurā(-os) var identificēt ierīces tipu un kur redzams: 1.2.1. kādā ģeometriskā pozīcijā ierīci paredzēts uzstādīt transportlīdzeklim (nav piemērojams pakaļējās numura zīmes apgaismojuma lukturiem): … 1.2.2. novērošanas ass, kas testos izmantojama kā pamatass (horizontālais leņķis H = 0°, vertikālais leņķis V = 0°), un punkts, kas minētajās pārbaudēs izmantojama kā atskaites centrs (nav piemērojams atstarotājiem un pakaļējās numura zīmes apgaismojuma lukturiem): … 1.2.3. EK detaļas tipa apstiprinājuma zīmei paredzētā atrašanās vieta: … 1.2.4. pakaļējās numura zīmes apgaismojuma lukturu ģeometriskais novietojums, kur ierīci paredzēts uzstādīt attiecībā pret paredzēto numura plāksnes atrašanās vietu, un atbilstīgi apgaismotās platības robeža: … 1.2.5. galveno lukturu un priekšējo miglas lukturu priekšskats, informācija par lēcas rievojumu, ja tāds ir, un šķērsgriezums: … 1.3. Īss tehniskais apraksts, kurā, izņemot lukturiem ar nenomaināmu gaismas avotu, jo īpaši norādīta(-s) noteiktā(-s) gaismas avotu kategorija vai kategorijas, kura(-s) ietverta(-s) Direktīvā 76/761/EEK (nav piemērojams atstarotājiem): … … 1.4. Īpaša informācija: 1.4.1. pakaļējās numura zīmes apgaismojuma lukturu paredzētais apgaismošanas objekts – augsta/plata/augsta un plata numura zīme: … 1.4.2. attiecībā uz galvenajiem lukturiem 1.4.2.1. informācija par to, vai galvenais lukturis paredzēts tālās un tuvās gaismas vai tikai viena veida gaismas izstarošanai: … 1.4.2.2. informācija par to, vai tuvās gaismas galvenais lukturis paredzēts gan kreisās, gan labās puses satiksmei, vai arī tikai kreisās vai tikai labās puses satiksmei: … 1.4.2.3. ja galvenajam lukturim ir regulējams atstarotājs, norāde par galvenā luktura uzstādīšanas vietu attiecībā pret zemi un transportlīdzekļa garenisko vidusplakni, ja galvenais lukturis tiek lietots tikai šādā(-os) stāvoklī(-ļos): … 1.4.3. attiecībā uz gabarītgaismas lukturiem, bremžu signāllukturiem un virzienrādītājiem, 1.4.3.1. vai ierīci var lietot arī kā divu vienas kategorijas lukturu komplekta daļu: … 1.4.3.2. attiecībā uz ierīcēm ar diviem intensitātes līmeņiem (bremžu signāllukturi un 2.b kategorijas virzienrādītāji) izvietojuma diagramma un to sistēmas parametru specifikācija, kas nodrošina divus intensitātes līmeņus: … 1.4.4. Attiecībā uz atstarotājiem - atstarotāja optiskās vienības materiālu tehnisko specifikāciju īss apraksts: … 1.4.5. Attiecībā uz atpakaļgaitas lukturiem - vai ierīci paredzēts uzstādīt transportlīdzeklim tikai pārī: … 2. papildinājums EK TIPA APSTIPRINĀJUMA SERTIFIKĀTS Administratīvās iestādes zīmogs Paziņojums par - tipa apstiprinājumu [1] - tipa apstiprinājuma attiecinājumu uz citu tipu [2] - tipa apstiprinājuma noraidīšanu [3] - tipa apstiprinājuma anulēšanu [4] transportlīdzekļa/detaļas/atsevišķas tehniskas vienības [5] tipam saistībā ar Direktīvu 76/760/EEK, kurā jaunākie grozījumi izdarīti ar Direktīvu …/…/EK. Tipa apstiprinājuma numurs: … Attiecinājuma iemesls: … I IEDAĻA 0.1. Marka (ražotāja tirdzniecības nosaukums): … 0.2. Tips un vispārīgs komercapzīmējums(-i): … 0.3. Tipa identifikācijas līdzekļi, ja marķējums atrodas uz transportlīdzekļa/detaļas/atsevišķas tehniskas vienības [6], [7]: … … 0.3.1. Šā marķējuma atrašanās vieta: … 0.4. Transportlīdzekļa kategorija [8], [9]: … 0.5. Ražotāja nosaukums un adrese: … 0.7. Attiecībā uz detaļām vai atsevišķām tehniskām vienībām - EK apstiprinājuma zīmes piestiprināšanas vieta un veids: … 0.8. Montāžas rūpnīcas(-u) adrese(-s): … II IEDAĻA 1. Papildu informācija (ja vajadzīgs): skatīt papildpielikumu 2. Par testu veikšanu atbildīgais tehniskais dienests: … 3. Diena, kad sniegts testa ziņojums: … 4. Testa ziņojuma numurs: … 5. Piezīmes (ja tādas ir): skatīt papildpielikumu 6. Vieta: … 7. Datums: … 8. Paraksts: … 9. Pievieno satura rādītāju apstiprinātājai iestādei iesniegtās informācijas paketei, ko var saņemt pēc pieprasījuma. 1. PAPILDU INFORMĀCIJA 1.1. Vajadzības gadījumā norādīt attiecībā uz katru lukturi: 1.1.1. ierīces(-ču) kategoriju(-as): … 1.1.2. gaismas avotu skaitu un kategoriju (nav piemērojams atstarotājam) [10]: … 1.1.3. izstarotās vai atstarotās gaismas krāsu: … 1.1.4. Apstiprinājums piešķirts lietošanai tikai rezerves sastāvdaļām ekspluatācijā esošiem transportlīdzekļiem: jā/nē [11] 1.2. Īpaša informācija attiecībā uz atsevišķiem gaismas signālierīču tipiem … 1.2.1. Attiecībā uz atstarotājiem: atsevišķs/ierīču komplekta daļa [12]: … 1.2.2. Attiecībā uz pakaļējās numura zīmes apgaismojuma lukturiem: ierīce augstas numura zīmes/platas numura zīmes apgaismošanai [13]: … 1.2.3. Attiecībā uz galvenajiem lukturiem, ja galvenajam lukturim ir regulējams atstarotājs, norāde par galvenā luktura uzstādīšanas vietu attiecībā pret zemi un transportlīdzekļa garenisko vidusplakni, ja galvenais lukturis tiek lietots tikai šādā(-os) stāvoklī(-ļos): … 1.2.4. Attiecībā uz atpakaļgaitas lukturiem: ierīci uzstāda kāda tipa transportlīdzeklim kā daļu no ierīču pāra: jā/nē [14]… 5. PIEZĪMES 5.1. Rasējumi 5.1.1. Attiecībā uz pakaļējās numura zīmes apgaismojuma lukturiem, pievienotajā rasējumā Nr. … norādīts ierīces uzstādīšanai paredzētais ģeometriskais novietojums attiecībā pret paredzēto numura plāksnes atrašanās vietu, kā arī atbilstīgi apgaismotās platības robeža; 5.1.2. Attiecībā uz atstarotājiem, pievienotajā rasējumā Nr. … norādīts ierīces uzstādīšanai paredzētais ģeometriskais novietojums; 5.1.3. Attiecībā uz visām pārējām apgaismes ierīcēm un gaismas signālierīcēm, pievienotajā rasējumā Nr. … norādīts ierīces uzstādīšanai paredzētais ģeometriskais novietojums, kā arī ierīces pamatass un atskaites centrs. 5.2. Attiecībā uz galvenajiem lukturiem, testā izmantotais darbības režīms (Direktīvas 76/761/EEK I pielikuma 5.2.3.9. punkts): … 3. papildinājums EK DETAĻAS TIPA APSTIPRINĀJUMA ZĪMES PARAUGI +++++ TIFF +++++ Ierīce ar iepriekš norādīto EK detaļas tipa apstiprinājuma zīmi ir pakaļējās numura zīmes apgaismojuma lukturis, kam tipa apstiprinājums piešķirts Vācijā (e1) saskaņā ar šo direktīvu (00), ar pamata apstiprinājuma numuru 1471. +++++ TIFF +++++ +++++ TIFF +++++ +++++ TIFF +++++ Piezīme: Trīs apstiprinājuma marķējuma paraugi – A, B un C paraugs – atveido trīs iespējamus apgaismes ierīces un gaismas signālierīces marķēšanas variantus, ja divi vai vairāk lukturi ir vienas grupētu, kombinētu vai savietotu lukturu vienības daļa. Apstiprinājuma zīme norāda, ka ierīce apstiprināta Vācijā (e1) ar pamata apstiprinājuma numuru 1712, un tajā ietverti: - IA klases atstarotājs, kas apstiprināts saskaņā ar Direktīvu 76/757/EEK (OV L 262, 27.9.1976., 32. lpp.), ar kārtas Nr. 02; - 2.a kategorijas pakaļējais virzienrādītājs, kas apstiprināts saskaņā ar Padomes Direktīvu 76/759/EEK (OV L 262, 27.9.1976., 71. lpp.), ar kārtas Nr. 01; - 2.a kategorijas sarkans pakaļējais gabarītgaismas lukturis (R), kas apstiprināts saskaņā ar Padomes Direktīvas 76/758/EEK II pielikumu (OV L 262, 27.9.1976., 54. lpp.), ar kārtas Nr. 02; - pakaļējais miglas lukturis (F), kas apstiprināts saskaņā ar Padomes Direktīvu 77/538/EEK (OV L 220, 29.8.1977., 60. lpp), ar kārtas Nr. 00; - atpakaļgaitas lukturis (AR), kas apstiprināts saskaņā ar Padomes Direktīvu 77/539/EEK (OV L 220, 29.8.1977., 72. lpp.), ar kārtas Nr. 00; - bremžu signāllukturis ar diviem intensitātes līmeņiem (S2), kas apstiprināts saskaņā ar Direktīvas 76/758/EEK II pielikumu, ar kārtas Nr. 02; - pakaļējās numura zīmes apgaismojuma lukturis (L), kas apstiprināts saskaņā ar Direktīvu 76/760/EEK, ar kārtas Nr. 00. II PIELIKUMS DARBĪBAS JOMA UN TEHNISKĀS PRASĪBAS 1. DARBĪBAS JOMA Šī direktīva attiecas uz mehānisko transportlīdzekļu un to piekabju pakaļējās numura zīmes apgaismojuma lukturiem. 2. TEHNISKĀS PRASĪBAS 2.1. Tehniskās prasības ir noteiktas 1., 5. un 9. punktā ANO/EEK Noteikumos Nr. 4, kā arī 3. līdz 5. pielikumā minētajiem ANO/EEK Noteikumiem Nr. 4, kurus veido šādi konsolidētie dokumenti: - Noteikumi Nr. 4 to sākotnējā versijā (00) [1], - 1. papildinājums Noteikumiem Nr. 4 [2], - 2. papildinājums Noteikumiem Nr. 4 [3], - 3. un 4. papildinājums Noteikumiem Nr. 4 [4], - 5. papildinājums Noteikumiem Nr. 4 [5], bet 2.1.1. ja ir atsauce uz "Noteikumiem Nr. 48", to uzskata par atsauci uz "Direktīvu 76/756/EEK", un 2.1.2. ja ir atsauce uz "Noteikumiem Nr. 37", to uzskata par atsauci uz "Direktīvu 76/761/EEK". " [1] Nevajadzīgo svītrot. [2] Nevajadzīgo svītrot. [3] Nevajadzīgo svītrot. [4] Nevajadzīgo svītrot. [5] Nevajadzīgo svītrot. [6] Nevajadzīgo svītrot. [7] Ja tipa identifikācijas līdzekļi satur rakstu zīmes, kas nav transportlīdzekļa, detaļu vai atsevišķu tehnisku vienību veidu aprakstos, kuri iekļauti šajā tipa apstiprinājuma sertifikātā, tad šādas rakstu zīmes dokumentā attēlo ar simbolu "?" (piemēram, "ABC??123??"). [8] Nevajadzīgo svītrot. [9] Kā noteikts Direktīvas 70/156/EEK II pielikuma A iedaļā [10] Lukturiem ar nenomaināmiem gaismas avotiem norādīt gaismas avotu skaitu un kopējo jaudu vatos. [11] Nevajadzīgo svītrot. [12] Nevajadzīgo svītrot. [13] Nevajadzīgo svītrot. [14] Nevajadzīgo svītrot. [1] [2] [3] [4] [5] TRANS/WP.29/447. --------------------------------------------------